SERE VOU – ROSI NI NAMUKA – VOQA KEI LEWAYASI
Written by Mika Qalobula on February 25, 2022
E dua na matasere vou ka ratou se qai katona oti e vica na nodratou sere,na matasere na ‘VOQA KEI LEWA YASI’,ka ratou lewena tiko na vaitacini o Sai Baleinadakai,Samuela Baleinadakai kei Ben Baleinadakai,ka ratou cavutu mai Sese,Saqani mai Caudraove.
Na nodratou manidia e cavutu mai na koro vakaturaga o Saumakia,mai Naitasiri,ka vakayaca tiko kina kena i cavuti na ‘LEWA YASI,na matasere oqo.
E dua na na nodratou sere vou,ka levu era taleitaka tiko ena gauna oqo,sai koya na kena sere na ‘ROSI NI NAMUKA’,ka talanoataki kina na nodrau a sota e dua cauravou ni Sese,Saqani mai Cakaudrove,kei na dua na gone yalewa ni Lakeba, Namuka mai Macuata.Na sota vakaciriloloma oqo,e a yaco ga mai na koro vakaturaga o Sese,ena gauna e a vakayacori kina mai kea e dua na soqo ni vakasuka qele,ka rau mani veitalanoa mosimosi toka ena kena baravi mai kea ni bera ni lesu tale ko gone yalewa ena kena siga ka tarava.Na sota mosimosi o ya,e i matai ni nodrau sota,ka sa kena ni otioti talega,me yacova mai nikua.
E rawa nio rogoca na sere oqo ena VITIFM 92.2FM,92FM kei na 92.6FM.
fij_Latn eng_Latn fij_Latn fij_Latn fij_Latn fij_Latn